text: Hjemmelavet fyrværkeri eksploderede
  12 august 2013 kl. 07.59
  En 56-årig mand fra Bjert ved Kolding er blevet arresteret, efter noget hjemmelavede fyrværkeri eksploderede på hans ejendom.
  Manden var i gang med at blande kemikalier sammen til noget hjemmelavet fyrværkeri, da det eksploderede, skriver Dagens.dk.
  Den 56-årige mand slap uskadt fra eksplosionen. Forsvarets bomberyddere blev tilkaldt og fik ryddet ejendommen.
  De fandt tre kilo sort krudt, 60 kanonslag, et halvt kilo blandet aluminiumspulver og 12 forskellige kemikalier.
  